III แรงไม่หยุดฉุดไม่อยู่! 3 วันราคาพุ่งทะลุ 20%
III แรงไม่หยุดฉุดไม่อยู่! 3 วันราคาพุ่งทะลุ 20% ล่าสุด ณ เวลา 10.19 น. ราคาอยู่ที่ 10.10 บาท บวก 0.40 บาท หรือ 4.12% สูงสุดที่ 10.30 บาท ต่ำสุดที่ 9.85 บาท มูลค่าซื้อขายที่ 104.42 ล้านบาท
20 พ.ย. 2560

ผู้สื่อข่าวรายงานว่า ราคาหุ้นบริษัท ทริพเพิล ไอ โลจิสติกส์ จำกัด (มหาชน) หรือ III ณ เวลา 10.19 น. ราคาอยู่ที่ 10.10 บาท บวก 0.40 บาท หรือ 4.12% สูงสุดที่ 10.30 บาท ต่ำสุดที่ 9.85 บาท มูลค่าซื้อขายที่ 104.42 ล้านบาท ขณะที่ดัชนีตลาดหุ้นไทยโดยรวมบวก 0.27%

โดยราคาหุ้น III ปรับตัวขึ้นอย่างต่อเนื่องจากสัปดาห์ก่อน ซึ่งนับเป็นการปรับตัวขึ้นแรง 3 วันติดต่อกัน นับตั้งแต่ราคาหุ้นอยู่ที่ระดับ 8.35 บาท เมื่อวันที่ 15 พ.ย.ที่ผ่านมา คิดเป็นการปรับตัวขึ้นถึง 1.75 บาท หรือ 20.95%
ด้านผลประกอบการไตรมาส 3/60 ที่ประกาศออกมาเมื่อวันที่ 7 พ.ย.60 บริษัทมีกำไรสุทธิ 26.10 ล้านบาท ปรับตัวขึ้น 2% จาก 25.58 ล้านบาท เมื่อช่วงเดียวกันเมื่อปีก่อน